stanford-oval/wikipedia huggingface dataset:
เหตุยิงกันในออโรรา ค.ศ. 2012
เหตุการณ์ > เหยื่อ

มีผู้ถูกยิงทั้งหมด 70 คน เสียชีวิต 12 คน และได้รับบาดเจ็บ 58 คน ซึ่งยอดนี้ถือเป็นยอดผู้บาดเจ็บในเหตุการณ์สังหารหมู่ที่สูงที่สุดในประวัติศาสตร์สหรัฐอเมริกา และยังเป็นเหตุยิงกันที่มีผู้เสียชีวิตมากที่สุดตั้งแต่การสังหารหมู่ที่โรงเรียนโคลัมไบน์ไฮสคูลใน ค.ศ. 1999 มีผู้เสียชีวิตในที่เกิดเหตุ 10 คน และอีก 2 คนเสียชีวิตระหว่างการรักษาที่โรงพยาบาล รายนามผู้เสียชีวิตมีดังต่อไปนี้
โจนาธาน เบิร์ก, อายุ 24 ปี
อเล็กแซนเดอร์ เจ. บอยก์, อายุ 18 ปี
เจสซี ชายล์เดรส, อายุ 29 ปี
เจสสิกา กาวี, อายุ 24 ปี
จอห์น แลริเมอร์, อายุ 27 ปี
แมท แม็คควิน, อายุ 27 ปี
มิเคลา มีเด็ค, อายุ 23 ปี
เวโรนิกา โมเซอร์-ซัลลิแวน, อายุ 6 ปี
อเล็กซ์ ซัลลิแวน, อายุ 27 ปี
อเล็กแซนเดอร์ ซี. เตเวส, อายุ 24 ปี
รีเบ็คคา วิงโก, อายุ 32 ปี
แอชลีย์ โมเซอร์ แม่ของเวโรนิกา โมเซอร์-ซัลลิแวน และกำลังอยู่ระหว่างตั้งครรภ์ ถูกยิงบาดเจ็บสาหัสและแท้งบุตรหนึ่งสัปดาห์หลังเกิดเหตุ
ผู้บาดเจ็บได้รับการรักษาที่โรงพยาบาลเด็กโคโลราโด, ศูนย์การแพทย์เดนเวอร์เฮลท์, ศูนย์การแพทย์ออโรรา, โรงพยาบาลพาร์เกอร์แอดเวนทิสต์, ศูนย์การแพทย์โรส, โรงพยาบาลสวีดิชและโรงพยาบาลมหาวิทยาลัยโคโลราโด และยังมีการตั้งจุดรักษาพยาบาลชั่วคราว ณ บริเวณที่เกิดเหตุ ส่วนผู้ที่ไม่ได้รับบาดเจ็บถูกส่งตัวไปยังโรงเรียนไฮสคูลเกตเวย์เพื่อสอบปากคำ อายุของเหยื่อมีตั้งแต่ 3 ปีไปจนถึง 51 ปี ในวันที่ 25 กรกฎาคม โรงพยาบาล 3 แห่งที่ทำการรักษาผู้บาดเจ็บประกาศว่าจะทำการกำหนดเพดานค่ารักษาพยาบาลหรือยกหนี้ให้ทั้งหมด
มูลนิธิคอมมิวนิตีเฟิร์สรวบรวมเงินได้กว่า 5 ล้านดอลลาร์เป็นทุนให้กับเหยื่อและครอบครัวของเหยื่อ ในเดือนกันยายน เหยื่อและครอบครัวของเหยื่อได้รับแบบสอบถามเกี่ยวกับวิธีกระจายทุนที่ต้องการ ระหว่างการแบ่งให้เหยื่อทุกคนเท่าๆ กัน หรือได้ตามการประเมินความจำเป็น
ผู้ต้องสงสัย

| เจมส์ โฮมส์ |
| --- | --- |
เกิด: เจมส์ อีแกน โฮมส์  (1987-12-13) 13 ธันวาคม ค.ศ. 1987 (36 ปี) แซนดีเอโก, แคลิฟอร์เนีย, สหรัฐอเมริกา
สัญชาติ: อเมริกัน
การศึกษา: วิทยาศาสตรบัณฑิต สาขาวิชาประสาทวิทยาศาสตร์
ศิษย์เก่า: มหาวิทยาลัยแคลิฟอร์เนีย วิทยาเขตริเวอร์ไซด์   มหาวิทยาลัยโคโลราโด เดนเวอร์ (ไม่สำเร็จการศึกษาปริญญาดุษฎีบัณฑิต) 
มีชื่อเสียงจาก: ผู้ต้องหาคดีเหตุยิงกันในออโรรา ค.ศ. 2012
ถูกกล่าวหา: ฆาตกรรมโดยไตร่ตรองไว้ก่อน 24 กระทง พยายามฆ่า 140 กระทง ครอบครองวัตถุระเบิดโดยผิดกฎหมาย 1 กระทง เพิ่มโทษเนื่องจากเป็นอาชญากรรมที่มีความรุนแรง
รับโทษ: ต้องโทษจำคุกตลอดชีวิต 12 ครั้งโดยไม่สามารถขอทัณฑ์บน และจำคุกเพิ่มอีก 3,318 ปี
สถานะทางคดี: จำคุก
ผู้ต้องสงสัย > ประวัติ

มือปืนผู้ต้องหาชื่อ เจมส์ อีแกน โฮมส์ (อังกฤษ: James Eagan Holmes) เกิดวันที่ 13 ธันวาคม ค.ศ. 1987 และเติบโตขึ้นมาในชุมชนแรนโชเพนญาสควิโทส เมืองแซนดีเอโก รัฐแคลิฟอร์เนีย สำเร็จการศึกษาระดับไฮสกูลจากโรงเรียนไฮสกูลเวสต์วิวในชุมชนทอร์รีย์ไฮแลนส์ เมืองแซนดีเอโก ในปี 2006 ต่อมา เขาสำเร็จการศึกษาระดับปริญญาตรี ด้วยเกียรตินิยมอันดับหนึ่ง ในสาขาวิชาประสาทวิทยาศาสตร์ จากมหาวิทยาลัยแคลิฟอร์เนีย วิทยาเขตริเวอร์ไซด์ ในปี 2010 แล้วจึงเข้าสมัครเป็นนักศึกษาในระดับปริญญาเอกในสาขาวิชาเดียวกันที่มหาวิทยาลัยโคโลราโด วิทยาเขตการแพทย์แอนสชุตซ์ ที่เมืองออโรรา ซึ่งเขาได้รับทุนจากรัฐบาลกลางและเป็นหนึ่งในนักศึกษาเพียง 6 คนที่ได้รับทุนจากสถาบันสุขภาพแห่งชาติ ในปี 2012 ผลการเรียนของเขาตกต่ำลงและเขาทำคะแนนได้ไม่ดีในการสอบความเข้าใจ แม้ว่ามหาวิทยาลัยไม่ได้มีแผนที่จะปลดเขาออกจากความนักศึกษา แต่โฮมส์ก็ได้ดำเนินการ และกำลังอยู่ในกระบวนการถอนวิชาออกจากวิทยาลัย โฮมส์ไม่เคยมีประวัติอาชญากรรมมาก่อน
สื่อต่างๆ รายงานว่าพวกเขาพบร่องรอยในอินเทอร์เน็ตของโฮมส์น้อยมาก นอกจากอีเมลของมหาวิทยาลัยและรูปเก่าในมายสเปซเท่านั้น
มีการค้นพบว่าไม่ถึงเดือนก่อนเกิดเหตุการณ์ โฮมส์สมัครเป็นสมาชิกที่สนามยิงปืนแห่งหนึ่ง โดยเจ้าของสนามยิงปืนเคยโทรหาโฮมส์และได้ยินเสียงฝากข้อความที่มีแรงบันดาลใจมาจากเรื่องแบทแมน
ผู้ต้องสงสัย > การพิจารณาคดี

ในวันที่ 23 กรกฎาคม ค.ศ. 2012 โฮมส์ พร้อมกับผมย้อมสีส้มอมแดง ปรากฏตัวต่อในศาลที่เมืองเซนเทนเนียล, โคโลราโด ต่อหน้าผู้พิพากษาวิลเลียม บี. ซิลเวสเตอร์ โฮมส์ได้รับฟังสิทธิ์ของผู้ต้องหาและไม่ได้ขอประกันตัว ผู้พิพากษาออกคำสั่งคุ้มครองและแต่งตั้งทนายของรัฐให้กับผู้ต้องหา ระหว่างการปรากฏตัวในศาล โฮมส์ไม่พูดอะไรและไม่มองหน้าผู้พิพากษา มองแต่เอกสารที่เขากำลังถืออยู่ เหม่อมองไปข้างหน้า และมีสีหน้าท่าทางมึนงง
ในวันที่ 30 กรกฎาคม อัยการรัฐโคโลราโดยื่นข้อกล่าวหานายโฮมส์ต่อศาล โดยตั้งข้อหาฆาตกรรมโดยไตร่ตรองไว้ก่อน 24 กระทงและข้อหาพยายามฆ่า 116 กระทง พร้อมทั้งยังยื่นข้อกล่าวหาสองข้อหาดังกล่าวแทนเหยื่อแต่ละคนเพื่อเพิ่มโอกาสในการพิพากษาลงโทษ ผู้พิพากษาศาลเขตแห่งรัฐโคโลราโด วิลเลียม บี. ซิลเวสเตอร์ ผู้พิจารณาคดี ได้ออกคำสั่งศาลไม่ให้ทนายความและตำรวจเปิดเผยข้อมูล, ปกปิดบันทึกศาลเป็นความลับ และห้ามมหาวิทยาลัยโคโลราโดเปิดเผยข้อมูลสาธารณะที่เกี่ยวกับประวัติของโฮมส์ระหว่างที่กำลังศึกษาอยู่ที่นั่น องค์กรสื่อต่างๆ คัดค้านผู้พิพากษาให้ยกเลิกการปกปิดบันทึกศาล
ในวันที่ 9 สิงหาคม ทนายความของโฮมส์กล่าวว่าโฮมส์เป็นผู้ป่วยทางจิต และฝ่ายจำเลยต้องการเวลามากกว่านี้เพื่อประเมินลักษณะความผิดปกติทางจิต คำกล่าวนี้ได้รับการเปิดเผยในการพิจารณาคดีที่เซนเทนเนียล, โคโลราโด เมื่อองค์กรสื่อขอให้ผู้พิพากษายกเลิกการปกปิดบันทึกศาลในกรณีนี้ ในวันที่ 24 สิงหาคม ฝ่ายโจทก์กล่าวหาว่านายโฮมส์บอกกับเพื่อนร่วมชั้นเรียนว่าเขาอยากฆ่าคน ก่อนเกิดเหตุ 4 เดือน
ในวันที่ 30 สิงหาคม ผู้พิพากษาสั่งให้สมุดบันทึกของโฮมส์ (ซึ่งโจทก์กล่าวหาว่าเขาเขียนอธิบายการโจมตีไว้) ได้รับความคุ้มครองจากสิทธิ์ของแพทย์-ผู้ป่วย ในระหว่างที่โฮมส์ปรึกษากับจิตแพทย์ ทำให้หลักฐานนี้ใช้การไม่ได้ในศาล นอกจากอาการผิดปกติทางจิตของโฮมส์จะเป็นประเด็นขึ้นมาในคดี ในวันที่ 20 กันยายน ฝ่ายโจทก์จึงถอนคำขอตรวจสอบสมุดบันทึก ด้วยเหตุที่นายโฮมส์พยายามฆ่าตัวตาย ผู้พิพากษาซิลเวสเตอร์จึงเลื่อนการพิจารณาคดีไปจนเดือนธันวาคม ค.ศ. 2012
ในวันที่ 2 มกราคม ค.ศ. 2013 อัยการและทนายความฝ่ายจำเลยกลับมาที่ศาลอีกครั้งเพื่อฟังการไต่สวนขั้นต้น ในระหว่างการไต่สวน มีการรายงานว่าพนักงานสืบสวนพบขวดยาตามใบสั่งแพทย์ 4 ขวดและประวัติการก่อภูมิคุ้มกันจากอพาร์ตเมนท์ของโฮมส์ ที่ถูกตรวจค้นในเดือนกรกฎาคม ค.ศ. 2012 ไม่มีการเปิดเผยว่าแพทย์สั่งยาอะไร แต่ผู้พิพากษาตัดสินตั้งแต่เดือนตุลาคม ค.ศ. 2012 ว่าโจทย์สามารถเก็บหลักฐานนี้ได้
ในวันที่ 27 มีนาคม ทนายความฝ่ายจำเลยยื่นข้อเสนอให้โฮมส์รับผิด เพื่อแลกกับการที่ฝ่ายโจทก์ตกลงที่จะไม่ขอให้มีการลงโทษประหารชีวิต ต่อมาในวันที่ 1 เมษายน ฝ่ายโจทย์ประกาศว่าจำเลยปฏิเสธข้อเสนอ โดยอัยการเขตอะแรพาโฮเคาน์ตี จอร์จ บร็อกเลอร์ ประกาศว่า "ตั้งใจและต้องการให้เจมส์ อีแกน โฮมส์ได้รับโทษประหารชีวิต"
ผู้ต้องสงสัย > ระเบิดในที่พัก

เมื่อถูกจับกุม นายโฮมส์บอกกับเจ้าหน้าที่ตำรวจว่ามีระเบิดอยู่ในที่พักของเขา ที่อยู่ทางตอนเหนือของออโรรา ตำรวจจึงทำการเข้าไปตรวจสอบบ้านของผู้ต้องหา ซึ่งอยู่ห่างจากจุดเกิดเหตุไป 8 กิโลเมตร โดยเข้าไปตรวจด้วยความระมัดระวังว่าอาจมีระเบิด อาคารอพาร์ทเมนต์ ที่ผู้ต้องหาอยู่อาศัยเป็นอาคารที่มีให้เฉพาะนักศึกษา คนไข้ และเจ้าหน้าที่ของศูนย์การแพทย์มหาวิทยาลัยโคโลราโดเท่านั้น เจ้าหน้าที่ตำรวจรายงานว่า โฮมส์บอกกับตำรวจว่าเขาได้ทำการวางกับระเบิดไว้ในอพาร์ตเมนต์ของตัวเองก่อนที่จะเดินทางไปโรงภาพยนตร์ เจ้าหน้าที่ตำรวจจึงจัดการอพยพคนออกจากอาคาร 5 อาคารที่อยู่ข้างเคียงและทำการเคลียร์บริเวณ เจ้าหน้าที่เอฟบีไอและเจ้าหน้าที่ตำรวจใช้บันไดเพื่อขึ้นไปยังห้องพักของโฮมส์ ซึ่งพวกเขาใช้เสาติดกล้องเพื่อตรวจสอบห้อง และยืนยันคำพูดของโฮมส์ เนื่องจากห้องพักดังกล่าวมีกับระเบิดอยู่เต็มห้อง โดยเจ้าหน้าที่ตำรวจอธิบายลักษณะของระเบิดที่พบว่ามีความซับซ้อนมาก ก่อนเกิดเหตุ เวลาประมาณเที่ยงคืน ผู้อาศัยอยู่ใต้ห้องของโฮมส์ได้ยินเสียงเพลงดัง ดังมาจากห้องของโฮมส์ จนผู้อาศัยหญิงคนหนึ่งไปเคาะประตูแล้วบอกว่าจะแจ้งตำรวจ เธอพบว่าประตูไม่ได้ล็อก แต่เลือกที่จะไม่เปิด เธอโทรไปแจ้งตำรวจเรื่องเสียงดังรบกวน แต่ในตอนนั้นเกิดเหตุยิงกันขึ้นพอดี ตำรวจจึงไม่ได้ตอบสนองต่อการโทรแจ้งนี้ หลังเกิดเหตุ เมื่อเธอทราบว่าในห้องมีกับระเบิดอยู่ เธอจึงกล่าวว่า "ฉันกลัวว่าถ้าฉันเปิดประตู ฉันอาจจะทำให้เกิดระเบิดไปแล้ว"
หนึ่งวันหลังเกิดเหตุ เจ้าหน้าที่ก็สามารถปลดลวดสะดุดระเบิดและอุปกรณ์ระเบิดได้บางส่วน โดยใช้ตะขอเกี่ยวและรถติดบันไดของตำรวจดับเพลิง เพื่อเปิดทางให้คนหรือหุ่นยนต์สามารถเข้าไปในห้องพักได้ ตำรวจฝ่ายสืบสวนทำการเก็บหลักฐานต่างๆ ในห้องพักของผู้ต้องหา และพบสิ่งของหลายๆ อย่างซึ่งหนึ่งในนั้นรวมถึงหน้ากากแบทแมน โดยตำรวจเก็บหลักฐานจากห้องพักของเขาเสร็จแล้ว แต่ยังไม่อนุญาตให้ผู้อาศัยกลับเข้าไปในอาคารเนื่องจากกลัวอันตรายที่เกิดจากสารเคมี เจ้าหน้าที่ตำรวจกล่าวว่าพบหน้ากากแบทแมนภายในอพาร์ทเมนต์ ในวันที่ 23 กรกฎาคม เจ้าหน้าที่ตำรวจจึงรวบรวมหลักฐานในอพาร์ทเมนต์เสร็จ และอนุญาตให้ผู้อยู่อาศัยกลับเข้าไปอาศัยในอีก 2 วันต่อมา
การตอบสนองต่อเหตุยิงกัน > รัฐบาลและนานาชาติ

ในค่ำหลังเกิดเหตุการณ์ มีการรวมตัวเพื่อจุดเทียนไว้อาลัย ณ จุดเกิดเหตุ ในรัฐโคโลราโด นายบารัค โอบามา ประธานาธิบดีแห่งสหรัฐอเมริกา แสดงความเสียใจต่อเหยื่อในเหตุการณ์และครอบครัวของเหยื่อ และสั่งให้ลดธงลงครึ่งเสาในอาคารของรัฐบาลเพื่อไว้อาลัยให้เหยื่อจนวันที่ 25 กรกฎาคม ทีมหาเสียงเลือกตั้งประธานาธิบดี ค.ศ. 2012 ทั้งของนายบารัค โอบามาจากพรรคเดโมแครต และนายมิตต์ รอมนีย์ คู่ท้าชิงจากพรรครีพับลิกัน ต่างก็หยุดการโฆษณาหาเสียงทางโทรทัศน์ในรัฐโคโลราโดเป็นการชั่วคราว ในวันที่ 22 กรกฎาคม นายโอบามาเข้าพบกับเหยื่อ และเจ้าหน้าที่ทั้งในระดับท้องถิ่นและรัฐ และยังกล่าวคำปราศรัยผ่านทางโทรทัศน์ทั่วประเทศจากเมืองออโรราอีกด้วย นอกจากนี้ ผู้นำของประเทศต่างๆ ได้ส่งข้อความแสดงความใจต่อสหรัฐฯ รวมไปถึงสมเด็จพระราชินีนาถเอลิซาเบธที่ 2 แห่งสหราชอาณาจักร, ประธานาธิบดีฝรั่งเศส ฟร็องซัว ออล็องด์, นายกรัฐมนตรีอิสราเอล เบนจามิน เนทันยาฮู, ประธานาธิบดีรัสเซีย วลาดีมีร์ ปูติน และสมเด็จพระสันตะปาปาเบเนดิกต์ที่ 16
การตอบสนองต่อเหตุยิงกัน > อุตสาหกรรมบันเทิง

วอร์เนอร์ บราเธอร์ส ผู้จำหน่ายภาพยนตร์เรื่อง The Dark Knight Rises กล่าวว่าพวกเขาเศร้าเสียใจเป็นอย่างยิ่งกับเหตุการณ์ที่เกิดขึ้น โดยบริษัทได้ทำการยกเลิกรอบปฐมทัศน์กาลาพรีเมียร์ในปารีส, เม็กซิโกและญี่ปุ่น และลดขนาดการทำการตลาดของภาพยนตร์เรื่องนี้ในฟินแลนด์ และตัดสินใจที่จะไม่รายงานรายได้ของภาพยนตร์จนกระทั่งวันจันทร์ที่ 23 กรกฎาคม ค.ศ. 2012 สตูดิโอผลิตภาพยนตร์ค่ายอื่นก็ตัดสินใจไม่เปิดเผยรายได้จากการชมภาพยนตร์ในวันที่ 21 กรกฎาคม ค.ศ. 2012 เช่นกัน มีการรายงานว่าวอร์เนอร์ บราเธอร์สจะทำการบริจาคเงินจำนวนหนึ่งให้กับมูลนิธิคอมมิวนิตีเฟิร์สในโคโลราโดเพื่อมอบให้กับเหยื่อจากเหตุยิงกัน
คริสโตเฟอร์ โนแลน ผู้กำกับภาพยนตร์ พูดในนามของนักแสดงและทีมงานโดยกล่าวว่าเหตุการณ์ที่เกิดขึ้น "ป่าเถื่อน" และ "ร้ายแรงเป็นอย่างมาก" คริสเตียน เบล ผู้แสดงเป็นแบทแมน เข้าเยี่ยมเหยื่อเป็นการส่วนตัวในวันที่ 24 กรกฎาคม ฮานส์ ซิมเมอร์ ผู้แต่งเพลงประกอบภาพยนตร์ให้ The Dark Knight Rises ได้ทำการบันทึกเพลงประสานเสียงชื่อว่า "Aurora" เพื่อเป็นเกียรติให้กับเหยื่อในเหตุการณ์ โฆษณาทางโทรทัศน์ของภาพยนตร์เรื่องนี้บางตัวถูกยกเลิก นอกจากนี้ วอร์เนอร์ บราเธอร์สยังขอให้โรงภาพยนตร์หยุดฉายตัวอย่างภาพยนตร์เรื่อง Gangster Squad ที่ฉายก่อนภาพยนตร์เรื่อง The Dark Knight Rises ไปแล้วในบางเมืองในสหรัฐอเมริกา (แต่ไม่เคยฉายในออโรรา) เนื่องจากมีฉากหนึ่งที่มีการสังหารหมู่ผู้ชมในโรงภาพยนตร์ด้วยอาวุธอัตโนมัติ ภาพยนตร์ Gangster Squad ถูกเลื่อนกำหนดออกฉายไปถึงเดือนมกราคม ค.ศ. 2013 โดยฉากในโรงภาพยนตร์ถูกแทนที่ด้วยฉากใหม่ที่เกิดขึ้นในสถานที่อื่น
ซินีมาร์ค บริษัทที่เป็นเจ้าของโรงภาพยนตร์ตกลงที่จะจ่ายค่าทำศพให้กับครอบครัวของเหยื่อผู้เสียชีวิต ในส่วนที่กองทุนชดเชยเหยื่อจากอาชญากรรมไม่ได้คุ้มครอง ซินีมาร์คปิดโรงภาพยนตร์มัลติเพล็กซ์ เซ็นจูรี ออโรรา 16 หลังจากที่เกิดเหตุการณ์ และเปิดทำการใหม่อีกครั้งในวันที่ 17 มกราคม ค.ศ. 2013 โดยมีนายสตีฟ โฮแกน นายกเทศมนตรีเมืองออโรราเป็นประธานในพิธีเปิด
ไม่นานหลังเกิดเหตุการณ์ กรมตำรวจในบางเมืองและโรงภาพยนตร์บางแห่งทั่วทั้งสหรัฐอเมริกาเพิ่มการรักษาความปลอดภัยที่โรงภาพยนตร์เนื่องจากกลัวเกิดการลอกเลียนแบบ ในนครนิวยอร์ก มีการจัดเจ้าหน้าที่ตำรวจให้ไปดูแลโรงภาพยนตร์ที่ฉายภาพยนตร์เรื่องใหม่ สมาคมเจ้าของโรงภาพยนตร์แห่งชาติส่งรายการตรวจสอบจากกระทรวงความมั่นคงมาตุภูมิให้กับสมาชิกและกล่าวในแถลงการณ์วันที่ 21 กรกฎาคมว่า "สมาชิกสมาคมกำลังทำงานกับหน่วยงานรักษากฎหมายท้องถิ่นอย่างใกล้ชิด และกำลังตรวจสอบขั้นตอนการรักษาความปลอดใหม่ใหม่" เครือโรงภาพยนตร์เอเอ็มซีประกาศว่าจะไม่อนุญาตให้ผู้ชมแต่งชุดที่ทำให้ผู้อื่นไม่สบายใจ และจะไม่อนุญาตให้นำหน้ากากหรืออาวุธปลอมเข้าไปในโรงภาพยนตร์อีกต่อไป
ประธานาธิบดีบารัค โอบามา เข้าเยี่ยมเหยื่อจากเหตุยิงกันที่โรงพยาบาลมหาวิทยาลัยโคโลราโดในวันที่ 22 กรกฎาคม ค.ศ. 2012
เหล็ก

เหล็ก (อังกฤษ: Iron ออกเสียงว่า ไอเอิร์น /ˈaɪ.ərn/) เป็นธาตุในตารางธาตุ มีสัญลักษณ์ธาตุ Fe และเลขอะตอม 26 เหล็กเป็นธาตุโลหะทรานซิชันหมู่ 8 และคาบ 4 สัญลักษณ์ Fe ย่อมาจาก ferrum ในภาษาละติน
ประโยชน์

ธาตุเหล็กนั้นมีชื่อทางวิทยาศาสตร์คือ fe เหล็กนั้นมีประโยชน์อย่างมากในปัจจุบันเป็นธาตุที่พบเห็นได้ในทุกวัน โดยเฉพาะในการก่อสร้าง ในโรงงานอุตสาหกรรมอีกทั้งยังเป็นสิ่งสำคัญที่ต้องใช้ในการสร้างบ้าน อาคาร ต่างๆ เหล็กจึงเป็นธาตุที่มีความสำคัญอย่างยิ่ง นอกจากนี้แล้วยังใช้ในการทำเป็นวัสดุต่างๆ ทำเป็นชิ้นส่วนของเครื่องจักร และอื่นๆอีกมากมาย
ผลิตภัณฑ์เหล็ก โดยทั่วไปผลิตภัณฑ์เหล่านั้นสามารถแบ่งออกได้ หลายหมวดหมู่
(1)	ยานพาหนะและยานยนต์    
(2) การก่อสร้าง   
(3) ภาชนะบรรจุภัณฑ์และการจัดส่ง   
(4) เครื่องจักรและอุปกรณ์อุตสาหกรรม   
(5) การขนส่งทางรถไฟ    
(6) อุตสาหกรรมน้ำมันและก๊าซ 
(7) อุปกรณ์ไฟฟ้า    
(8) เครื่องใช้ไฟฟ้าและเครื่องใช้ในครัว
การค้นพบ

ธาตุเหล็กของเรานับว่ามีความสำคัญมากในการใช้งานในปัจจุบัน ซึ่งธาตุนี้ มีการใช้มากที่สุดเป็นอันดับที่  2 ที่รองลงมาจากอะลูมิเนียม และซึ่งได้ค้นพบจากหลักฐานทางประวัติศาสตร์ ที่ มีการใช้งานมาอย่างน้อย 8000  ปี  ซึ่งมีหลักฐานยืนยัน ในช่วง คริสต์ศักราช 1000 -2000 นั้น  เป็นช่วงที่มนุษย์นำธาตุเหล็กมาจากอุกาบาตที่ตกหรือสะเก็ดดาว  และช่วงนี้จะหาธาตุเหล็กได้ยาก  หลังจาก คริสต์ศักราช 1000-2000  เป็นต้นมา    ได้มีการถลุงเหล็ก จากธาตุเหล็กที่ได้จากธรรมชาติ  จึงเกิดการใช้เหล็กทุกยุคทุกสมัย  การถลุง เหล็กนั้น จะแตกต่างจากการถลุงเหล็ก ในปัจจุบัน
คุณสมบัติเชิงกล

เหล็กเป็นโลหะสีเงินสีขาวหรือสีเทา เป็นเงา วิธีการหล่อสามารถใช้ค้อนทุบเป็นแผ่นบางๆได้ และยังสามารถยืดได้  เหล็กมีความต้านทานแรงดึงสูงมาก อีกทั้งยังนำไฟฟ้า นำความร้อนได้ดีอีกด้วยและยังสามารถใช้ประโยชน์ต่างๆได้มากมาย แต่คุณสมบัติที่สำคัญที่สุดของเหล็กนั้นคือสามารถหล่อแล้วขึ้นรูปใหม่ได้และยังมีความทนทานที่ยอดเยี่ยม นอกจากนี้เหล็กสามารถใช้ในการโค้ง งอ ม้วน  ดัดเป็นรูปร่างรูปแบบและอื่นๆ  เพื่อนำมาประดิษฐ์เป็นสิ่งของที่เรานำมาใช้ในชีวิตประจำวัน หรือนำมาใช้ในโรงงานอุตสาหกรรมได้
คุณสมบัติทางเคมี

เหล็กเป็นโลหะที่ใช้งานมาก เมื่อเหล็กรวมตัวกับออกซิเจนในอากาศชื้นผลิตภัณฑ์ของปฏิกิริยานี้  จะเกิดเป็น เหล็กออกไซด์ เป็นที่รู้จักกันก็คือสนิมนั้นเอง เหล็กยังทำปฏิกิริยากับน้ำร้อนได้ดีและไอน้ำในการผลิตก๊าซไฮโดรเจน นอกจากนี้ยังละลายในกรดได้ดีที่สุดและทำปฏิกิริยากับองค์ประกอบอื่น ๆ อีกมากมาย
ส่วนที่พบธาตุเหล็ก

เหล็กเป็นหนึ่งในสี่ธาตุของธาตุที่มีมากที่สุดในเปลือกโลก  ความอุดมสมบูรณ์ของเหล็กเป็นที่คาดกันว่าส่วนใหญ่เชื่อว่าแกนโลกประกอบด้วยธาตุเหล็ก เหล็กยังพบในดวงอาทิตย์ดาวเคราะห์น้อยและดาวที่อยู่นอกระบบสุริยะ
แร่ที่พบมากที่สุดของเหล็กออกไซด์หรือเฟอริกออกไซด์ แม่เหล็กหรือเหล็กออกไซด์  หรือคาร์บอเนตเหล็ก  แหล่งที่มาสำคัญมากขึ้นของธาตุเหล็กเป็น taconite Taconite เป็นส่วนผสมของซิลิกาออกไซด์และทราย  มันเกี่ยวกับเหล็กร้อยละ 25
ดูเพิ่ม

เหล็กกล้า
เฮริฟอร์ดเชอร์

ทิวทัศน์เมืองเฮริฟอร์ดที่เห็นมหาวิหารเฮริฟอร์ด
เฮริฟอร์ดเชอร์ หรือ เฮริฟอร์ดเชียร์ (อังกฤษ: Herefordshire, ฟังเสียง) เป็นมณฑลในอังกฤษในสหราชอาณาจักร ที่ตั้งอยู่ทางภาคมิดแลนด์สตะวันตกของอังกฤษโดยมีเฮริฟอร์ดซึ่งเป็นเมืองมหาวิหารเป็นเมืองหลวง
เฮริฟอร์ดเชอร์มีเขตแดนติดกับชร็อปเชอร์ทางตอนเหนือ, วูสเตอร์เชอร์ทางตะวันออก, กลอสเตอร์เชอร์ทางตะวันออกเฉียงใต้ และทางด้านเวลส์ก็มีมณฑลเกวนต์ทางตะวันตกเฉียงใต้ และเพาวิสทางตะวันตก
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เฮริฟอร์ดเชอร์
เฮริฟอร์ดเชอร์ ที่เว็บไซต์ Curlie
Herefordshire County Portal Local events, jobs, photos and news
Herefordshire College of Technology HCT website
Herefordshire Libraries เก็บถาวร 2007-07-28 ที่ เวย์แบ็กแมชชีน 10 Libraries across Herefordshire
Herefordshire & Worcestershire Earth Heritage Trust Records and protects the county's Earth Heritage
The Hereford Times Local news, sport and information
Heart of England attractions for the midlands เก็บถาวร 2011-10-16 ที่ เวย์แบ็กแมชชีน
| ด ค กค> ศ. 1974 – ค.ศ. 1996 ←    เทศมณฑลทางพิธีการของอังกฤษ   → ปัจจุบัน |
| --- | --- |
 กลอสเตอร์เชอร์  เกรเทอร์แมนเชสเตอร์  เกรเทอร์ลอนดอน  คอร์นวอลล์  คัมเบรีย  เคนต์  เคมบริดจ์เชอร์  ชรอปเชอร์  เชชเชอร์  ซัฟฟอล์ก  ซัมเมอร์เซต  เซอร์รีย์  เซาท์ยอร์กเชอร์  ดอร์เซต  ดาร์บิเชอร์  เดวอน  เดอรัม  ไทน์และเวียร์  นครลอนดอน  นอตทิงแฮมเชอร์  นอร์ทยอร์กเชอร์  นอร์แทมป์ตันเชอร์  นอร์ฟอล์ก  บริสตอล  บักกิงแฮมเชอร์  บาร์กเชอร์  เบดฟอร์ดเชอร์  เมอร์ซีย์ไซด์  รัตแลนด์  ลิงคอล์นเชอร์  เลสเตอร์เชอร์  แลงคาเชอร์  วอริกเชอร์  วิลต์เชอร์  วุร์สเตอร์เชอร์  เวสต์ซัสเซกซ์  เวสต์มิดแลนส์  เวสต์ยอร์กเชอร์  สแตฟฟอร์ดเชอร์  ออกซฟอร์ดเชอร์  อีสต์ซัสเซกซ์  อีสต์ไรดิงออฟยอร์กเชอร์  เอสเซกซ์  ไอล์ออฟไวต์  ฮาร์ตฟอร์ดเชอร์  เฮริฟอร์ดเชอร์  แฮมป์เชอร์
เฮมกี มาเดรา

| เฮมกี มาเดรา |
| --- | --- |
มาเดราในปี ค.ศ. 2016
เกิด:  (1977-11-18) 18 พฤศจิกายน ค.ศ. 1977 (47 ปี)
อาชีพ: นักแสดง
ปีปฏิบัติงาน: 2000-ปัจจุบัน
เฮมกี มาเดรา (อังกฤษ: Hemky Madera; เกิด 18 พฤศจิกายน พ.ศ. 2520) เป็นนักแสดงชาวโดมินิกัน-อเมริกัน เขาเริ่มอาชีพการแสดงในการผลิตรายการโทรทัศน์ของสาธารณรัฐโดมินิกัน เรื่อง Grandes Series Dominicanas ซึ่งเขารับบทนำของมินิซีรีส์เรื่อง En La Olla และ Trio en Alta Mar ทั้ง ผู้กำกับ/ผู้ผลิต โดยชาวโดมินิกัน Alfonso Rodríguez นอกจากนี้เขายังรับบทเป็น Mr. Delmar ใน สไปเดอร์-แมน: โฮมคัมมิ่ง
ชีวิตและอาชีพ

มาเดราเกิดที่ควีนส์ เป็นบุตรของลุยส์และฮิเซลา มาเดรา เขาเกิดก่อนกำหนด เมื่อแม่ของเขามาเยี่ยมญาติที่นิวยอร์กและครอบครัวของเขาก็ย้ายเขากลับไปที่ซานเตียโกเดโลสกาบาเยโรส สาธารณรัฐโดมินิกัน หลังจากเรียนจบวิทยาลัย เขาตัดสินใจที่จะแสดงเต็มเวลาและย้ายไปที่นครนิวยอร์กซึ่งเขาทำงานในการผลิต The Bookie's Lament (2000) ร่วมกับ Gabriel Macht แต่ต่อมากลับไปที่สาธารณรัฐโดมินิกันซึ่งเขาแสดงในมินิซีรีส์เรื่อง Asalto en la Lincoln เช่นเดียวกับในซิตคอม Ciudad Nueva และ Los Electrolocos ซึ่งเขารับบทนำ
เฮราบาร์แบรินี

| เฮราบาร์แบรินี |
| --- | --- |
เฮราบาร์แบรินี (พิพิธภัณฑ์ปิโอ-เคลเมนติโน, กลุ่มพิพิธภัณฑ์วาติกัน)
ศิลปิน: งานก็อปปีของงานต้นฉบับโดยอาลคาเมนีส
หมวดหมู่: ประติมากรรมคลาสสิก
สถานที่: พิพิธภัณฑ์ปิโอ-เคลเมนติโน กลุ่มพิพิธภัณฑ์วาติกัน นครรัฐวาติกัน
เฮราบาร์แบรินี หรือ จูโนบาร์แบรินี (อังกฤษ: Barberini Hera หรือ Barberini Juno) เป็นประติมากรรมท่าหนึ่งของเทพีเฮรา หรือ เทพีจูโนในท่ายืน สวมมงกุฎ และเครื่องแต่งกายแบบเพพลอส (Peplos) ที่แนบร่างและเลื่อนลงมาจากไหล่ซ้ายจนเกือบจะเห็นหน้าอก มือขวาถือคทา และมือซ้ายถือจานพาเทรา (Patera)
ชื่อ “เฮราบาร์แบรินี” ตั้งตามชื่อผู้เป็นเจ้าของซึ่งคือตระกูลบาร์แบรินี งานชิ้นนี้เป็นงานก็อปปีจากประติมากรรมกรีก ที่อาจจะแกะโดยอาลคาเมนีส ในปัจจุบันตั้งแสดงอยู่ที่พิพิธภัณฑ์ปิโอ-เคลเมนติโนของกลุ่มพิพิธภัณฑ์วาติกันที่กรุงโรมประเทศอิตาลี
ดูเพิ่ม

ศิลปะคลาสสิก
เฮฟเวนแอนด์เฮลล์ (วงดนตรี)

| Heaven & Hell |
| --- | --- |

ข้อมูลพื้นฐาน
แนวเพลง: เฮฟวีเมทัล
ช่วงปี: ค.ศ. 2006-2010
ค่ายเพลง: Rhino, SPV, Roadrunner
อดีตสมาชิก: Tony Iommi Geezer Butler Vinny Appice Ronnie James Dio

เว็บไซต์: http://www.blacksabbath.com
เฮฟเวนแอนด์เฮลล์(อังกฤษ: Heaven & Hell) เป็นวงเฮฟวีเมทัลอังกฤษและอเมริกัน ในช่วงปี 2006-2010 โดยมีสมาชิกของวง แบล็ค ซับบาธเป็นผู้ตั้งวงคือ Tony Iommi และ Geezer Butler พร้อมกับอดีตสมาชิกคือ Ronnie James Dio และ Vinny Appice ซึ่งสมาชิกของวงเฮฟเวนแอนด์เฮลล์ทุกคนเคยร่วมงานกับมาในปี 1980-1982 และอีกปีในช่วง 1991-1992 หลังจากที่วง แบล็ค ซับบาธ ออกอัลบั้มรวมเพลง Black Sabbath: The Dio Years พวกเขาจึงตัดสินใจจัดคอนเสิร์ตในปี 2007-2008 อิออมมีจึงชวนรอนนี เจมส์ ดิโอ มาร่วมวง เฮฟเวนแอนด์เฮลล์ เป็นผลงานที่แตกต่างจาก Ozzy Osbourne ชื่อของวงนำมาจากอัลบั้ม  Heaven and Hell แต่ในปี 2010 ก็ยุบวงลงสาเหตุจาก ดิโอ เสียชีวิตจากโรคมะเร็งกระเพาะอาหาร
สมาชิก

Ronnie James Dio – นักร้อง, คีย์บอร์ด (2006–2010)
Tony Iommi – กีตาร์ (2006–2010)
Geezer Butler – เบส (2006–2010)
Vinny Appice – กลอง, เพอร์คัชชัน (2006–2010)
ผลงาน

| ปี | สตูดิโออัลบั้ม | ยอดขาย> US  | ยอดขาย> AUT  | ยอดขาย> CAN  | ยอดขาย> FIN  | ยอดขาย> GER  | ยอดขาย> NOR  | ยอดขาย> SWE  | ยอดขาย> SWI  | ยอดขาย> UK  | ยอดขาย>  |
| --- | --- | --- | --- | --- | --- | --- | --- | --- | --- | --- | --- |
| 2009 | The Devil You Know Released: 28 April 2009  Label: Rhino  Format: CD, LP | 8 | 37 | 24 | 5 | 17 | 15 | 36 | 31 | 21 |  |
| ปี | รายชื่อ | ซีดี | ดีวีดี | RIAA certification |
| --- | --- | --- | --- | --- |
| 2007 | Live from Radio City Music Hall | 99 | X | Gold Longform Video |
| 2010 | Neon Nights: 30 Years of Heaven & Hell |  |  |  |
เฮดส์

เฮดส์ (อังกฤษ: HEADS)  กลุ่มศิลปินเด็ก 4 คนภายใต้ต้นตังกัด Amuse Inc. เดบิ้วผลงานชิ้นแรก ในปี พ.ศ. 2543 แต่แยกวงกันเมื่อ วันที่ 31 พฤษภาคม พ.ศ. 2548
สมาชิก

ทาคุยะ อุเอฮาระ
ชื่อภาษาอังกฤษ :Takuya Uehara
ชื่อภาษาญี่ปุ่น : 植原卓也  (タクヤ)
วันเกิด : 1988/6/22
สถานที่เกิด : จังหวัดโอซาก้า
กรุ๊ปเลือด : A
โทรุ ยามาชิตะ ปัจจุบันสามาชิก ONE OK ROCK
ชื่อภาษาอังกฤษ :Toru Yamashita
ชื่อภาษาญี่ปุ่น : 山下亨  (トオル)
เกิดวันที่ : 1988/12/7
เกิดที่ : จังหวัดโอซาก้า
เรียวตะ โคฮามะ ปัจจุบันสามาชิก ONE OK ROCK
ชื่อภาษาอังกฤษ :Ryota Kohama
ชื่อภาษาญี่ปุ่น : 小浜良太 （リョータ)
เกิดวันที่ : 1989/9/4
เกิดที่ : จังหวัดโอซาก้า
โคเฮ นากามุระ
ชื่อภาษาอังกฤษ : Kohei Nakamura
ชื่อภาษาญี่ปุ่น : 中村康平（コーヘイ)
เกิดวันที่ : 1989/11/17
เกิดที่ : จังหวัดโอซาก้า
ผลงาน > ซิงเกิล

screeeam（2000/7/26）
Gooood or Bad!（2000/11/22）
パーフェクト ランド（2001/3/23）
進行形（2001/7/25）
Rei（2002/1/23）
SOMEDAY（2002/7月2/日)
ผลงาน > อัลบั้ม

MicMasta!（2002/2/21）
ลิงก์เพิ่มเติม

ONE OK ROCK
แหล่งข้อมูลอื่น

@Victor Entertainment PROFILE HEADS
AMUSE INC. เก็บถาวร 2007-06-07 ที่ เวย์แบ็กแมชชีน
เฮราคลิตุส

| เฮราคลิตุส |
| --- | --- |

เกิด: ราว 535 ปีก่อนคริสต์ศักราช เอฟิซัส, จักรวรรดิอะคีเมนิด
เสียชีวิต: 475 ปีก่อนคริสต์ศักราช เอฟิซัส, สันนิบาตดีเลียน

ยุค: ปรัชญาโบราณ
แนวทาง: ปรัชญาตะวันตก
สำนัก: ปรัชญาไอโอเนียน
ความสนใจหลัก: อภิปรัชญา, ญาณวิทยา, จริยศาสตร์, รัฐศาสตร์
แนวคิดเด่น: ไฟคือปฐมธาตุ, กฎจักรวาล, การไหล
 ได้รับอิทธิพลจาก เธลีส, อะแนกซิแมนเดอร์, แอแนกซิมินีส 
 เป็นอิทธิพลต่อ พาร์เมนิดีส, แอแนกแซเกอเริส, เอมเพโดคลีส, เพลโต, เกออร์ค วิลเฮ็ล์ม ฟรีดริช เฮเกิล, ฟรีดริช เอ็งเงิลส์, ฟรีดริช นีทเชอ, มาร์ทีน ไฮเด็กเกอร์, คาร์ล พอพเพอร์, อัลเฟรด นอร์ธ ไวท์เฮด, คาร์ล ยุง 
 
เฮราคลิตุส ชาวเอเฟซัส (อังกฤษ: Heraclitus the Ephesian; กรีกโบราณ: Ἡράκλειτος ὁ Ἐφέσιος — Hērákleitos ho Ephésios) (ราว 535 ปีก่อนคริสต์ศักราช - 475 ปีก่อนคริสต์ศักราช) เป็นนักปรัชญายุคก่อนโสกราตีสชาวกรีกผู้ที่เดิมมาจากเอเฟซัส ในไอโอเนียบนฝั่งทะเลอานาโตเลีย
เฮราคลิตุสเป็นที่รู้จักกันในปรัชญาของความเปลี่ยนแปลงที่เป็นศูนย์กลางของจักรวาล และกฎจักรวาล (Logos) เป็นพื้นฐานของทุกสิ่งทุกอย่าง ในปัจจุบันเฮราคลิตุสมีชื่อเสียงว่าเป็นผู้มีอิทธิพลต่อฟรีดริช นีทเชอในปรัชญาของ space และ time จากประโยค “ท่านไม่สามารถจะก้าวลงไปในแม่น้ำเดียวกันเป็นครั้งที่สองเพราะแม่น้ำสายอื่นไหลมาสู่ตัวท่าน”
แหล่งข้อมูลอื่น

Elpenor. "Heraclitus: The Word is Common". The Greek Word: Three Millenia of Greek Literature. Elpenor. สืบค้นเมื่อ 2007-10-10. Heraclitus bilingual anthology from DK in Greek and English, side by side, the translations being provided by the organization, Elpenor.
Graham, Daniel W. (2006). "Heraclitus". The Internet Encyclopedia of Philosophy. The editors. สืบค้นเมื่อ 2007-10-09.
Harris, William, translator (1994). "Heraclitus: The Complete Fragments: Translation and Commentary and The Greek Text" (pdf). Humanities and the Liberal Arts: Greek Language and Literature: Text and Commentary. Middlebury College. สืบค้นเมื่อ 2007-10-09. {{cite web}}: |first= มีชื่อเรียกทั่วไป (help) Greek and English with DK numbers and commentary.
"Heraclitus the Obscure: The Father of the Doctrine of Flux and the Unity of Opposites". Archimedes' Laboratory. สืบค้นเมื่อ 2007-11-09. Text and selected aphorisms in Greek, English, Italian and French.
Hooker, Richard (1996). "Heraclitus". World Civilizations: An Internet Classroom and Anthology: Greek Philosophy. Washington State University. คลังข้อมูลเก่าเก็บจากแหล่งเดิมเมื่อ 2007-10-11. สืบค้นเมื่อ 2007-10-11.  Selected fragments translated by Hooker.
Hoyt, Randy (2002). "The Fragments of Heraclitus". สืบค้นเมื่อ 2007-10-09. The fragments also cited in DK in Greek (Unicode) with the English translations of John Burnet (see Bibliography).
Knierim, Thomas (2007). "Heraclitus: (Ephesus, around 500 BC)". thebigview.com. Essay on the flux and fire philosophy of Heraclitus.
Lancereau, M. Daniel (2007). "Heraclitus". Philoctetes: ΦΙΛΟΚΤΗΤΗΣ. สืบค้นเมื่อ 2007-10-10. {{cite web}}: ไม่รู้จักพารามิเตอร์ |coauthors= ถูกละเว้น แนะนำ (|author=) (help) Site with links to pdf's containing the fragments of DK in Greek (Unicode) with the English translations of John Burnet (see Bibliography) and translations into French, either in parallel columns or interlinear, with links on the lexical items to Perseus dictionaries. Includes also Heraclitus article from Encyclopædia Britannica Eleventh Edition.
Magnus, Magus. "The Turning". คลังข้อมูลเก่าเก็บจากแหล่งเดิมเมื่อ 2014-05-02. สืบค้นเมื่อ 2011-07-22.
Stamatellos, Giannis. "Heraclitus of Ephesus: Life and Work". สืบค้นเมื่อ 2007-10-12.
Trix. "Heraclitus' Epistemological Views". sym•pos•i•a: σψμποσια: the online philosophy journal. คลังข้อมูลเก่าเก็บจากแหล่งเดิมเมื่อ 2007-09-29. สืบค้นเมื่อ 2007-10-10.
Osho. "Osho discourse on Heraclitus,The Hidden Harmony" (PDF). คลังข้อมูลเก่าเก็บจากแหล่งเดิม (PDF)เมื่อ 2011-07-23. สืบค้นเมื่อ 2011-07-22.
"Heraclitus Series". Heraclitus' fragments rendered into the language of deductive logic on Triple Canopy (online magazine).